Simona Halep va participa la turneul de la Stuttgart. Românca risca o amendă de 10.000 de dolari din partea WTA.
Simona Halep, numărul 3 WTA, va fi prezentă la turneul de la Stuttgart, Germania. Antrenorul româncei, Darren Cahill, a anunțat că Simona va juca la Porsche Tenis Grand Prix. Dacă nu participa la această competiție, Halep risca o amendă de 10 mii de dolari din partea WTA.
Simona Halep a revenit asupra deciziei și va participa în cadrul turneului de la Stuttgart, Germania. Joi, tensimena din Constanța a anunțat că s-a retras de la Porsche Grand Prix, turneu de categorie WTA 500.Australianul Darren Cahill, antrenorul Simonei Halep, a anunțat, vineri, că eleva sa va merge la turneul de la Stuttgart săptămâna viitoare. "Va fi acolo!", a anunțat australianul pe Twitter. Simona Halep va fi cap de serie numărul 2 la turneul de la Stuttgart, programat în perioada 19-25 aprilie.Dacă nu participa la această competiție, Halep risca o amendă de 10.000 de dolari din partea WTA. Ar fi fost al treilea turneu la care nu s-ar fi prezentat, după Doha și Dubai.